روسیا ایله آمریکا آراسیندا ایندی ده بایراق بحرانی یاشانیر.
سان فرانسیسکوداکی کونسوللوغون‌دان بایراق‌لارین اوغورلاندیغینی ادعا ائدن موسکوا، واشینگتونا اعتراض ائتدی.
واشینگتون‌داکی روسیا ائلچیلیگی، تویتر حسابین‌دان، بوشالدیلان سانفرانسیسکو کونسوللوق بیناسینداکی روس بایراق‌لاری‌نین اوغورلاندیغینی بیلدیردی.
بایراق‌لارین قایتاریلما‌سینی ایسته‌ین ائلچیلیک، بایراق دیرک‌لری‌نین بوش شکیللرینی ده پایلاشدی.
"اوغورلاندیغی ادعاسینی رد ائدن آمریکا ایسه بایراق‌لارین ائندیریله‌رک بینادا محافظه ائدیلدیگینی بیلدیردی.
ایکی اؤلکه آراسیندا دیپلوماتیک بحراندا آمریکا، روسیا‌دان سان فرانسیسکوداکی کونسول‌لوغونون بوشالتما‌سینی ایستمیشدی.
کونسوللوق ایشچی‌لری‌نین بینانی گئچن آی بوشالتماسی‌نین آردین‌دان آمریکا طرفی بینانین اداری بؤلوم‌لرینی ایستیفاده ائتمه‌یه باشلامیشدی.
